text: শনিবার সেপ্টেম্বর ২৬, ২০২০ ৩:৫৪ অপরাহ্ন
  প্রচ্ছদ » ঝালকাঠি, নলছিটি » নলছিটির সুগন্ধায় অবৈধ ভাবে নদীতে বালু উত্তোলনের দায়ে ১০ জনকে সাঁজা
  ১২ আগস্ট ২০২০ বুধবার ১১:৩৬:৩০ অপরাহ্ন
  ই এইচ সুজন,নলছিটি প্রতিনিধিঃ
  ঝালকাঠীর নলছিটির সুগন্ধা নদীতে অবৈধভাবে বালু উত্তোলনের দায়ে দুটি ড্রেজার জব্দ করা হয়েছে। আজ ১২ আগষ্ট বুধবার এসময় ১০জনকে আটক করে নলছিটি উপজেলা সহকারী কমিশনার(ভুমি) ও নির্বাহী ম্যাজিস্ট্রেটের টীম।
  আটককৃতদের প্রত্যেককে ১ মাস করে বিনাশ্রম সাঁজা দেওয়া হয়েছে। বুধবার (১২ আগষ্ট) বিকালে সুগন্ধা নদীতে অবৈধভাবে বালু উত্তোলনের গোঁপন সংবাদের ভিত্তিতে নদীতে অভিযান পরিচালনা করেন উপজলা সহকারী কমিশনার (ভুমি) ও নির্বাহী ম্যাজিস্ট্রেট সাখাওয়াত হোসেন । আটককৃতদের মধ্যে উল্লেখযোগ্য হলেন নাসির হাওলাদার(পটুয়াখালি), মোঃ শামিম হাওলাদার(পটুয়াখালী), জহিরুল ইসলাম (বরিশাল) ও মোঃ ইমন ইসলাম (বরিশাল) । এসময় একটি ড্রেজারের মালিক পালিয়ে যায় কিন্তু অপর ড্রেজারের মালিক ইমনকে ধরতে সক্ষম হয়েছে ভ্রাম্যমান আদালত।
  এ ব্যাপারে নলছিটি উপজেলা সহকারী কমিশনার(ভুমি) নির্বাহী ম্যাজিস্ট্রেট সাখাওয়াত হোসেন জানান, এমনিতেই দপদপিয়া নলছিটি সড়ক বিভিন্ন পয়েন্টে ভাঙনের ঝুকিতে রয়েছে তারপর আবার যদি তারা এভাবে বালু উত্তোলন করে তাহলে এই মূল সড়কটি আরও ঝুকির মধ্যে পরে যাবে তাই কোনভাবেই কাউকে এই অবৈধ ড্রেজারের মাধ্যমে বালু উত্তোলন করতে দেওয়া যাবে না। এ ধরনের অভিযান নিয়মিত পরিচালনা করা হবে।